Na temelju članka 22. Statuta i članka 3. Odluke o uvjetima, kriterijima i postupku za dodjelu potpora za financiranje putnih troškova kulturno-umjetničkim udrugama članicama Zajednice kulturno-umjetničkih udruga Zagrebačke županije, Upravni odbor Zajednice kulturno-umjetničkih udruga zagrebačke županije dana 7. ožujka 2016. godine donosi

**ODLUKU**

**o raspisivanju Javnog poziva za dodjelu potpora za financiranje putnih troškova kulturno-umjetničkim udrugama članicama Zajednice kulturno-umjetničkih udruga Zagrebačke županije**

Članak 1.

Raspisuje se Javni poziv za financiranje putnih troškova za gostovanja u Republici Hrvatskoj i inozemstvu, udrugama članicama Zajednice kulturno-umjetničkih udruga u 2016. godini (u daljnjem tekstu: Javni poziv).

Članak 2.

Za financiranje programa u okviru ovog Javnog poziva raspoloživ je iznos od 350.000,00 kuna.

Članak 3.

Sukladno Odluci Upravnog odbora, Zajednica kulturno-umjetničkih udruga Zagrebačke županije (u daljnjem tekstu: Zajednica KUUZŽ) dodjeljivati će novčane potpore za financiranje putnih troškova za gostovanja kulturno-umjetničkih udruga u Republici Hrvatskoj i inozemstvu.

Broj aktivnosti koje će jedan korisnik provesti u jednoj godini ograničen je na jedan odlazak na gostovanje u Republici Hrvatskoj i na jedan odlazak na gostovanje u inozemstvu.

Članak 4.

Pravo podnošenja prijava na Javni poziv imaju udruge registrirane za područje kulture, članice Zajednice KUUZŽ.

Članak 5.

Javni poziv, Upute za prijavitelje i pripadajući obrasci čine sastavni dio ove Odluke.

 Članak 6.

Javni poziv s Uputama za prijavitelje i pripadajućim obrascima biti će objavljen **1. travnja** 2016. godine na mrežnim stranicama Zagrebačke županije ([www.zagrebacka-zupanija.hr](http://www.zagrebacka-zupanija.hr)).

Članak 7.

Javni poziv će biti otvoren do 15. prosinca 2016. godine.

Članak 8.

Sredstva za provođenje ove Odluke osigurana se u Proračunu Zagrebačke županije za 2016. godinu, u razdjelu 5. Upravnog odjela za prosvjetu, kulturu, sport i tehničku kulturu, na poziciji: R1570, konto: 3811, Tekuće donacije u novcu.

Članak 9.

Ova Odluka stupa na snagu danom donošenja, a objavit će se na službenim mrežnim stranicama Zagrebačke županije.

Predsjednik

Zajednice kulturno-umjetničkih udruga

Zagrebačke županije

Zlato Herček, dipl. oec.